และปัจจัยที่สาม เป็นเหตุผลทางการเมืองที่รัฐบาลพยายามตัดตอนความรับผิดชอบให้ทหาร หากเกิดความผิดพลาดก็ให้ทหารรับผิดชอบ "สถานการณ์ขณะนี้ มีแนวโน้มเป็นสงครามกลางเมืองมากขึ้น การระเบิดได้ถึง 50 กว่าจุดในวันที่เป็นสัญลักษณ์ ที่ทุกคนก็รู้ว่าจะเกิด ถือว่าไม่ธรรมดา สะท้อนความล้มเหลวของการป้องกันเหตุร้าย โดยเฉพาะยิ่งออกมาบอกว่ารู้มาก่อนแล้ว ยิ่งแย่ เพราะรู้แล้วแต่อะไรไม่ได้เลย" นายปณิธาน กล่าวนักวิชาการรายนี้ ยังกล่าวถึงกรณีที่องค์การการประชุมอิสลาม หรือโอไอซี ออกมาตำหนิรัฐบาลไทยในการแก้ปัญหา 3 จังหวัดชายแดนภาคใต้ว่า ขณะนี้องค์กรต่างประเทศที่ศึกษาเกี่ยวกับความขัดแย้งในดินแดนต่างๆ ของโลก เริ่มให้ความสนใจปัญหาความขัดแย้งและความรุนแรงในพื้นที่ 3 จังหวัดชายแดนภาคใต้มากขึ้น โดยเห็นว่าปัญหาในประเทศไทยรุนแรงกว่าศรีลังกา หรืออินโดนีเซีย ในแง่ของความเข้มข้น ความถี่ของเหตุการณ์ ที่เกิดขึ้นเพียง 2 ปีกว่า แต่ได้สร้างผลกระทบได้อย่างกว้างขวาง ซึ่งโอไอซีก็เป็นองค์กรหนึ่งที่ต้องตามกระแสเหล่านี้ จึงต้องแสดงบทบาทดูแลชาวมุสลิมในจังหวัดชายแดนไทย"ขณะนี้ปัญหาในจังหวัดชายแดนของไทย ถูกจัดรวมอยู่ในกลุ่มปัญหาเดียวกับที่ติมอร์ตะวันออกและอาเจะห์เนื่องจากมีดินแดนใกล้เคียงกัน และมีตัวบุคคลที่อยู่เบื้องหลังมีความเชื่อมโยงกัน แม้ว่าเราจะบอกว่าปัญหาของไทยนั้นไม่ใช่การแบ่งแยกดินแดน แต่เป็นปัญหาภายใน และยิ่งโอไอซีออกมาลักษณะนี้ ยิ่งทำให้การแก้ปัญหาภาคใต้ซับซ้อนมากยิ่งขึ้น มีตัวเล่นเพิ่มขึ้น การตัดสินใจของรัฐบาลหลังจากนี้จะถูกจับตามองอย่างใกล้ชิดจากนานาประเทศ" นายปณิธาน กล่าว
องค์การการประชุมอิสลามหรือโอไอซีได้ออกมาตําหนิรัฐบาลไทยในการแก้ปัญหา 3 จังหวัดชายแดนภาคใด 
ภาคใต้